PolyAgent/wiki_georgian_en_parallel_20231101 huggingface dataset:
ნატახტარი (მცხეთის მუნიციპალიტეტი)

ნატახტარი (მცხეთის მუნიციპალიტეტი)
ნატახტარი — სოფელი საქართველოში, მცხეთის მუნიციპალიტეტში, მისაქციელის თემში.მდებარეობს მდინარე არაგვის მარჯვენა მხარეს, საქართველოს სამხედრო გზაზე, მცხეთიდან 14 კილომეტრზე.
ისტორია
სოფლის ძველი სახელწოდებაა საფურცლე. ამ ადგილას გავრცელებული ყოფილა სააბრეშუმე თუთის ხის ჯიში. ისტორიულ წყაროებში II საუკუნიდან მოიხსენიება. II საუკუნეში ქართლის მეფე ამაზასპმა აქ დაამარცხა ალანთა ლაშქარი. გადმოცემით IV საუკუნეში ქართველთა განმანათლებელ ნინოს მცხეთის მოსახლეობასთან ერთად საფურცლელი მწყემსებიც მიეგებნენ. 1514 წელს კახეთის მეფემ გიორგი II-მ (ავგიორგი) საფურცლეში მოკლა მამამისი ალექსანდრე I. სოფელი სამუხრანბატონოს შექმნამდე სვეტიცხოვლის კუთვნილება იყო. XVII საუკუნის 20-იან წლებში ზურაბ არაგვის ერისთავმა ხმლით აიღო“ სოფელი და სვეტიცხოველს დაუბრუნა. ნატახტარზე გადიოდა მნიშვნელოვანი გზები: ე. წ. საქალაქო გზა-ახალგორი-ოძისი-ქსოვრისი-დამპალა-წილკანი-ნატახტარი-საქართველოს სამხრეთ გზა-თბილისი; მეორე -მეჯვრისხევი-საამილახვრო-ოკამი-თეზი-აღაიანი-მუხრანი-წეროვნის სანახები-ნატახტარი-საქართველოს სამხრეთ გზა-თბილისი. 1560 წელს თბილისის ციხეში მყოფმა ყიზილბაშებმა საფურცლესთან გამართულ ბრძოლაში შეიპყრეს სიმონ I-ის ერთგული ბაგრატ მუხრანბატონის შვილი არჩილი. 1630 წელს თეიმურაზ II-მ საფურცლეში პურობაზე მიიწვია ზურაბ არაგვის ერისთავი და მოაკვლევინა.
დემოგრაფია
2014 წლის აღწერის მონაცემებით სოფელში ცხოვრობს 1234 ადამიანი.
ლიტერატურა
ვახუშტი, აღწერა სამეფოსა საქართველოსა, წგნ., ქართლის ცხოვრება. ს.ყაუხჩიშვილის გამოც., ტ. 4, თბ., 1973
სქოლიო
მცხეთის მუნიციპალიტეტის სოფლები
იაკობ ვასერმანი

იაკობ ვასერმანი, (დ. 10 მარტი, 1873, ფიურტი, ბავარია — გ. 1 იანვარი. 1934, ალტაუსზეე, ავსტრია) — გერმანელი მწერალი. არსებობს მოსაზრება, რომ მისი რომანები ("ცირნდორფელი ებრაელები", 1897; "მოლოხი", 1903; "კასპარ ჰაუზერი ანუ გულის სიზანტე", 1909; "ბატებიანი კაცუნა", 1915; "კრისტიან ვანშაფე", 1919; "მაურიციუსის საქმე", 1928; "ეცელ ანდერგასტი", 1931) ნაწილობრივ ფსიქოანალიზისა და დოსტოევსკის გავლენითაა დაწერილი. მწერალი გვიხატავს ცალკეული კეთილშობილი ადამიანების სახეებს. საყოველთაო უკეთურობისა და უპატიოსნობის ფონზე ეს გმირები ხშირად იღუპებიან მტრულ საზოგადოებასთნ ბრძოლაში.
მის საუკეთესოდ აღიარებულ რომანში "კასპარ ჰაუზერი ანუ გულის სიზანტე", იაკობ ვასერმანი კეთილშობილურ, ჩუმი არისტოკრატიზმით და სევდიანი იუმორით სავსე, დახვეწილ და ლიტერატურულად მოქნილი წერის მანერით - განსხვავებული ბუნების და ტიპის ადამიანების თვალსაჩინო თავისებურებებზე, ცხოვრების ცალკეულ, თითქოს უმნიშვნელო ნიუანსებზე მრავალმხრივ ცოდნას ამჟღავნებს.
ლიტერატურა
სქოლიო
გერმანელი მწერლები
დაბადებული 1873
გარდაცვლილი 1934
XX საუკუნის გერმანელი რომანისტები
გერმანელი მამაკაცი რომანისტები
XX საუკუნის გერმანელი მამაკაცი მწერლები
ალ-ფათიჰა

ალ-ფათიჰა (ალ ფათიჰა, ან ალ-ფათიჰაჰ; ქართულად გახსნა ან გამხსნელი) — ყურანის პირველი სურა (თავი). შეიცავს 7 აიას. პირველი სურა ადიდებს უფალს, სთხოვს მას შეწევნას და სწორი გზით ტარებას.
შინაარსი
1. მოწყალე და მწყალობელი ალლაჰის სახელით
2. ქება-დიდება ალლაჰს, სამყაროთა ღმერთს,
3. მოწყალესა და მწყალობელს,
4. განსჯის (განკითხვის) დღის ერთადერთ განმკარგველს!
5. მხოლოდ შენ გცემთ თაყვანს და მხოლოდ შენგან ვითხოვთ შეწევნას!
6. გვატარე სწორი გზით!
7. იმათი გზით, ვისაც სიკეთე უბოძე შენ, და არა იმათი გზით, ვისაც შენი რისხვა დაატყდა თავს და არც იმათის, რომელნიც მცდარ გზაზე დგანან!
რესურსები ინტერნეტში
ალ-ფათიჰა
ალ-ფათიჰა
ადიშის მყინვარი

ადიშის მყინვარი, ჰადიშის მყინვარი — ხეობის ტიპის სამხრეთ-დასავლეთური ექსპოზიციის მყინვარი საქართველოში, მესტიის მუნიციპალიტეტში. მდებარეობს ცენტრალური კავკასიონის სამხრეთ კალთაზე, მდინარე ენგურის აუზში. 2015 წლის მონაცემებით მისი სიგრძე 9,46 კმ, ხოლო ფართობი 9,50 კმ²-ია. ენის სიმაღლე დაახლოებით 2400 მ-მდე.
საზრდოობს მწვერვალების თეთნულდის, გისტოლის, ადიშის და ლაქუციას სამხრეთ ფერდობებიდან ჩამონადენი მყინვარების ნაკადებით. გეომორფოლოგიური თვალსაზრისით მყინვარი სამ ნაწილად იყოფა: 1. ფირნის ველი (მკვებავი აუზი), რომელიც ზღვის დონიდან 3800 მ-ზე მაღლა მდებარეობს და რომელიც გარშემორტყმულია მაღალი მწვერვალებით, 2. ყინულვარდნილი (1200 მ სიმაღლის ყინულის ჩანჩქერი), 3. მყინვარის ენა, რომელიც თანდათანობით მარაოსებრი ფორმით ეშვება ზღვის დონიდან 2380 მ-მდე. ადიშის მყინვარიდან გამოედინება მდინარე ადიშისჭალა.
მისი ფირნი მყარი ნალექის აკუმულაციის არეს წარმოადგენს. ნალექების დაგროვებას ხელს უწყობს მისი ჰიფსომეტრიული მდებარეობა და მორფოლოგიური თავისებურება. ნაპრალები ფირნში ცოტაა და ისიც დახურულია. ყინულწარმოქმნა რეჟელაციური და რეკრისტალიზაციური გზით მიმდინარეობს.
1960 წლის დახასიათებით მყინვარის ენა მცირე რაოდენობის ნაშალი მასალით იყო დაფარული, მაგრამ ბოლო ვიზუალური დათვალიერებით და კოსმოსურ სურათზე დაკვირვებით ჩანს, რომ ნაშალი მასალის რაოდენობა მკვეთრადაა მომატებული, განსაკუთრებით გვერდებზე და ბოლო მონაკვეთში.
ენა ცენტრალურ ნაწილში ამობურცულია. მთელ სიგრძეზე მას მიუყვება ოგივები და მის სილამაზეს თავისებურ ელფერს აძლევს. მყინვარების ზედაპირი ტალღოვანია, მრავალრიცხოვანი მყინვარული ჭებით, წისქვილებით და აბლაციური ფორმებით. მის ზედაპიზე ბევრი ღარი და ხევებია, რომელთაც ნადნობი წყალი აჩენს. მყინვარის ზედაპირი ნაპრალებს მოკლებულია, ისინი მხოლოდ გვერდებზე და ყინულჩანჩქერის ძირში გვხვდება.
მყინვარის ენას ორივე მხარეზე მკვეთრად გამოხატული სტადიალური მორენები მიუყვება, რომლებიც ენის ბოლოდან 1,5 კმ-ის შემდეგ ირკალება და ბოლო სტადიალურ მორენეში გადადის. მყინვარის წინ სტადიალური მორენის ფერდობზე და ხეობის ძირზე მიკროსტადიალური მორენებია განვითარებული. უშუალოდ ენის წინ რამდენიმე წლიური რკალური სერი აღინიშნება. ადიშის მყინვარზე მისასვლელი გზაა სოფელ ადიშიდან.
ლიტერატურა
გობეჯიშვილი რ., კოტლიაკოვი ვ., გლაციოლოგია, თბ., 2006.
სქოლიო
სამეგრელო-ზემო სვანეთის მხარის მყინვარები
Blue Öyster Cult

Blue Öyster Cult — ამერიკული მძიმე როკ ჯგუფი. ჯგუფმა სადებიუტო ალბომი გამოუშვა 1972 წელს და აქედან მოყოლებული მათ გაყიდული აქვთ 24 მილიონი ალბომი, საიდანაც 7 მილიონი მხოლოდ ამერიკაში.
დისკოგრაფია
სტუდიური ალბომები
საკონცერტო ალბომები
კრებულები
Career of Evil: The Metal Years (1987)
On Flame with Rock and Roll (1990)
Workshop of the Telescopes (1995)
Don't Fear the Reaper: The Best of Blue Öyster Cult (2000)
St. Cecilia: The Elektra Recordings (2001)
Cult Classics (2001)
The Essential Blue Öyster Cult (2003)
სინგლები
რესურსები ინტერნეტში
ოფიციალური საიტი
წევრების ვებგვერდები
დონალდ როსერის ოფიციალური საიტი
ერიკ ბლუმის ოფიციალური საიტი
რონ რიდლეს ოფიციალური საიტი
რიჩი კასტელანოს ოფიციალური საიტი
რუდი სარზოს ოფიციალური საიტი
ჯო ბუჩარდის ოფიციალური საიტი
ტომი ზვონჩეკის ოფიციალური საიტი
ამერიკული როკ-ჯგუფები
1967 წელს ჩამოყალიბებული ჯგუფები
Blue Öyster Cult
ლასხედარის მყინვარი

ლასხედარის მყინვარი — ხეობის ტიპის მყინვარი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის სამხრეთ კალთაზე, მდინარე ენგურის აუზში. მყინვარ ტვიბერის მარჯვენა შენაკადი. სიგრძე 2,1 კმ, ფართობი 1,4 კმ². საზრდოობს მწვერვალ ბაშილსა და ლასხედარის უღელტეხილის სამხრეთ კალთებიდან ჩამონადენი მყინვარების ნაკადებით და ზვავებით. ზედაპირი ნაწილობრივ დაფარულია მორენული მასალით.
იხილეთ აგრეთვე
ტვიბერი
ლიტერატურა
სამეგრელო-ზემო სვანეთის მხარის მყინვარები
ბატეთის ტბა

ბატეთის ტბა — მეწყრული წარმოშობის ტბა საქართველოში, ქარელის მუნიციპალიტეტში. მდებარეობს თრიალეთის ქედის ჩრდილოეთ კალთაზე, მდინარე ძამის აუზში, ბატეთისწყლის ხეობაში, ზღვის დონიდან 1313 მ სიმაღლეზე. ზედაპირის ფართობი 0,02 კმ², აუზის ფართობი 5 კმ², საშუალო სიღრმე 7 მ, მაქსიმალური სიღრმე 12 მ. მეწყერი, რომელმაც ტბა წარმოშვა, სამხრეთიდანაა ჩამოწოლილი. ვრცელი ნაპირი არ გააჩნია. გარშემორტყმულია წიწვნარ-წიფლნარი ტყით შემოსილი ფერდობებით. წყალი გამჭვირვალეა და მტკნარი. ტბიდან გამოდის ნაკადული. ტბის სამხრეთ ნაპირი დაჭაობებულია. დეკემბრიდან მარტამდე ყინულითაა დაფარული. ბატეთის ტბაში ბინადრობს საქართველოს წითელ წიგნში შესული მცირეაზიური ტრიტონი. წითელი წიგნის მონაცემებით ტბაში კალმახიც გვხვდება.
გალერეა
სქოლიო
შიდა ქართლის მხარის ტბები
BAFTA Award for Best Editing

BAFTA Award for Best Editing
This is a list of winners and nominees for the BAFTA Award for Best Editing, which is presented to film editors, given out by the British Academy of Film and Television Arts since 1968.
The film-voting members of the Academy select the five nominated films in each category; only the principal editor(s) for each film are named, which excludes additional editors, supervising editors, etc. The actual winner of Best Editing is selected by "Chapter Voting"; only Academy members who are identified as members of the Editing Chapter vote on the winner.
Winners and nominees
1960s
1970s
1980s
1990s
2000s
2010s
2020s
Notes
Multiple nominations
10 nominations
Thelma Schoonmaker
7 nominations
Michael Kahn
6 nominations
Gerry Hambling
Stephen Mirrione
5 nominations
Susan E. Morse
Walter Murch
Pietro Scalia
4 nominations
Jill Bilcock
John Bloom
Jim Clark
Anne V. Coates
Tom Cross
Antony Gibbs
Joe Walker
3 nominations
Tariq Anwar
Richard Chew
William Goldenberg
Gerald B. Greenberg
Jon Gregory
Daniel P. Hanley
Mike Hill
Richard Marks
Sally Menke
Terry Rawlings
Christopher Rouse
Arthur Schmidt
Lee Smith
2 nominations
Stuart Baird
Kirk Baxter
Françoise Bonnot
James Cameron
Hank Corwin
Douglas Crise
Alfonso Cuarón
John Gilbert
John Gilroy
Alan Heim
Roderick Jaynes
Ralph Kemplen
Marcia Lucas
Mikkel E. G. Nielsen
Thom Noble
Sam O'Steen
John Ottman
Geraldine Peroni
Tom Priestley
Fred Raskin
Claire Simpson
Tim Squyres
Dylan Tichenor
Lesley Walker
Angus Wall
Frederick Wilson
Peter Zinner
Multiple wins
2 wins
Richard Chew
Jim Clark
Tom Cross
Gerry Hambling
Michael Kahn
Walter Murch
Christopher Rouse
Pietro Scalia
Thelma Schoonmaker
Claire Simpson
See also
AACTA Award for Best Editing
Academy Award for Best Film Editing
American Cinema Editors Award for Best Edited Feature Film – Comedy or Musical
American Cinema Editors Award for Best Edited Feature Film – Dramatic
Critics' Choice Movie Award for Best Editing
Independent Spirit Award for Best Editing
References
External links
British Academy Film Awards
Film editing awards
ადამიანი, რომელიც არ არსებობდა

ადამიანი, რომელიც არ არსებობდა — ძმები კოენების 2001 წლის შავ-თეთრი ფილმი.
სიუჟეტი
ფილმის მოქმედება 1940-იანი წლებიდ ჩრდილოეთ კალიფორნიაში მიმდინარეობს. ედ კრეინი არის მოკრძალებული და ჩუმი დალაქი. ის ეჭვობს, რომ ალკოჰოლიკი ცოლი მის ბოსთან ღალატობს. კლეიტონ ტოლივერისგან ის გაიგებს, რომ ახალ გამოგონებაში ინვესტირებთ დიდი ფულის შოვნა არის შესაძლებელი. ედ კრეინი გადაწყვეტს, დიდი ფული ცოლის საყვარელს, დეივს, გამოსძალოს და მას შანტაჟის წერილს გაუგზავნის, რომლითაც 10000 დოლარს სთხოვს. მას იმედი აქვს, რომ ფულსაც იშოვის და თან შურს იძიებს ღალატის გამო. დეივი ვერ ხვდება, რომ წერილი ედ კრეინმა გაუგზავნა, ეჭვი სულ სხვა პირზე აქვს და ედ კრეინს წერილის შესახებ ეტყვის. დეივი მოგვიანებით გაიგებს, რომ ფული ედ კრეინმა მიიღო, დაიბარებს მას, ეტყვის, რომ ყველაფერი იცის და ცემას დაუწყებს, რა დროსაც კრეინი მას მოკლავს. მკვლელობა ედის ცოლს დაბრალდება და მას დააპატიმრებენ. ედი დაიქირავებს ადვოკატს, რიდენშნაიდერს. ადვოკატისა და ცოლის წინაშე ედი მკვლელობას აღიარებს, თუმცა ადვოკატი მას არ უჯერებს, ფიქრობს, რომ ედი ცოლის გადასარჩენად იტყუება. რიდენშნაიდერი დაცვის სტრატეგიას მოიფიქრებს. დორისი, ედის ცოლი, თავს იკლავს. შემდეგ ედი ცდილობს, დაარწმუნოს ბირდი აბუნდასი, მიჰყვეს მუსიკალურ კარიერას. ბირდი მას მადლობის ნიშნად ორალურ სექსს სთავაზობს, ამ დროს კი დაბნეულ ედს ავტოშეჯახება მოუვა. ედს სიკვდილით სჯიან. დასჯის წინ ის საკუთარ ცხოვრებას იხსენებს და არაფერს ნანობს.
როლებში
ბილი ბობ თორნტონი - ედ კრეინი
ფრენსის მაკდორმანდი - დორის კრეინი
მაიკლ ბადალუჩო - ფრენკ რაფო
რიჩარდ ჯენკინსი - უოლტერ აბუნდასი
სკარლეტ იოჰანსონი - ბირდი აბუნდასი
ჯონ პოლიტო - კლეიტონ ტოლივერი
ჯონი შალოუბი - ფრედი რიდენშნაიდერი
ჯეიმზ განდოლფინი - დიდი დეივი
ჯილდოები
კანის კინოფესტივალის ჯილდო საუკეთესო რეჟისორი: ჯოელ კოენი
BAFTA საუკეთესო ოპერატურისთვის: როჯერ დიკინსი
რესურსები ინტერნეტში
ინგლისურენოვანი ფილმები
ამერიკული ფილმები
2001 წლის ამერიკული ფილმები
ნეო-ნუარის ჟანრის ფილმები
ძმები კოენების ფილმები
ამერიკული შავ-თეთრი ფილმები
წაბლანა

წაბლანა
ტოპონიმი წაბლანა შეიძლება აღნიშნავდეს
წაბლანა — სოფელი შუახევის მუნიციპალიტეტში
წაბლანა — სოფელი ხულოს მუნიციპალიტეტში
სერბული ხელოვნება

სერბული ხელოვნება — სახვითი ხელოვნება რომელსაც ქმნიან სერბები ან იქმნება სერბეთში. შუა საუკუნეების მემკვიდრეობა მოიცავს ბიზნატიურ ხელოვნებას, რომელიც დაცულია არქიტექტურაში და მართლმადიდებლურ მონასტრებში ხატების სახით. ახალი დროის ადრეულ პერიოდში სერბული სახვითი ხელოვნება განიცდიდა დასავლეთის გავლენას, განსაკუთრებით ჰაბსბურგების პერიოდში გვიან XVIII საუკუნეში. თანამედროვე სერბული ხელოვნების ისტორია XIX საუკუნიდან იწყება.
შუა საუკუნეების სერბული ხელოვნება
შუა საუკუნეების სერბული არქიტექტურის ყველაზე გამორჩეული ნიმუშია სტუდენიცის მონასტერი. ამ მონასტერში დაცულია ბიზანტიური სტილის ფრესკები. იუნესკომ ეს მონასტერი მსოფლიოს კულტურული მემკვიდრეობის სიას 1986 წელს დაამატა. შემდგომში ის სხვა ისეთი მონასტრების მოდელი გახდა როგორებიცაა: სოპოჩანი და ვისოკი-დეჩანი.
ადრეული მოდერნის პერიოდი
XV საუკუნეში ოსმალეთის მიერ სერბეთის დაპყრობამ ხელოვნების გავვითარებაზე უარყოფითად იმოქმედა. სერბ თავადაზნაურობას დაბალი პოზიციები ეკავა სახელმწიფო სტრუქტურებში, ხოლო ოსმალო ხელისუფლები ეკლესიას არ სყალობდნენ. იმ პერიოდის ყველაზე გამოჩენილი მხატვარია გიორგი მიტროფანოვიჩი. სერბულ ხელოვნებაში ბაროკოს გავლენა გამოჩნდა XVIII საუკუნის ბოლოდან, ნიკოლა ნეშკოვიჩის და თეოდორ კრაჩუნის ნამუშევრებში.
XIX საუკუნის მხატვრობა
XIX საუკუნეში განმანათლებლობის და რაციონალიზმის იდეებით შთაგონებული სერბული ხელოვნება სცილდება ბაროკოს და იღებს ვენის სახვითი ხელოვნების აკადემიის ეკლექტიკურ იდეებს. ამ პერიოდის მხატვრობაში პორტრეტი ხდება პოპულარული.
თანამედროვე სახვითი ხელოვნება
პირველი მსოფლიო ომის შემდეგ ბელგრადის ხატვის სკოლაში აღიზარდნენ ისეთი მხატვრები როგორიცაა: მილან კონჯოვიჩი და მარკო ჩელებონოვიჩი.
მეორე მსოფლიო ომის შემდგომ სერბეთის ხელოვნებაში დომინანტური მიმდინარეობა გახდა სოციალისტური რეალიზმი, რაც იუგოსლავიაში კომუნისტური მმართველობის დამყარებამ განაპირობებდა.
XXI საუკუნის პირველი ნახევრის გამოჩენილი ახლაგაზრდა შემოქმედები არიან: იოვანკა სტანიჟევიჩი და სიმონიდა რაჟჯევიჩი.
ლიტერატურა
რესურსები ინტერნეტში
Sv. Luka: Old Serbian icons
ART Ads
ART Gallery
Sell Paintings
ხელოვნება ქვეყნების მიხედვით
სერბული კულტურა
სერბული ხელოვნება
Camponotus senex senex

Camponotus senex senex — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
Camponotus
არეში

არეში — მდინარე ყვარლისა და ლაგოდეხის მუნიციპალიტეტებში, მდინარე კაბალის მარჯვენა შენაკადი. სიგრძე 36 კმ, აუზის ფართობი 155 კმ². სათავე აქვს კახეთის კავკასიონის მთავარი წყალგამყოფი ქედის სამხრეთ კალთაზე.
ლიტერატურა
სქოლიო
კახეთის მხარის მდინარეები
Aforia

Aforia — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
ლევიათანი (მრავალმნიშვნელოვანი)

ლევიათანი (მრავალმნიშვნელოვანი)
ლევიათანი შეიძლება აღნიშნავდეს:
ლევიათანი — ბიბლიური ზღვის მონსტრი
ლევიათანი — თომას ჰობსის წიგნი
ლევიათანი — ბორის აკუნინის წიგნი
ლევიათანი — 2014 წლის ფილმი
სლენგი

სლენგი — მეტყველების არაფორმალური, არასტანდარტული სახეობა, რომელსაც ახასიათებს ახლად გამოგონებული ან ახალი მნიშვნელობით ნახმარი სიტყვები და გამონათქვამები. გამოიყენება სხვადასხვა დაჯგუფებებში (პროფესიული, სოციალური, ასაკობრივი და ა.შ.).
განსაზღვრება და გამოყენება
სლენგი წარმოადგენს სტანდარტული მეტყველებისგან გადახრას და განსაკუთრებით პოპულარულია ახალგაზრდებს შორის. იგი მეტ-ნაკლებად ყველა სოციალურ სექტორში გამოიყენება. მასში ხშირად ვხვდებით ახალ ენობრივ ფორმებს ან ძველი ფორმების ახლებურ ადაპტაციას.
სლენგი შეიძლება წარმოადგენდეს ერთგვარ საიდუმლო ენასაც, რომელიც მხოლოდ კონკრეტული ჯგუფის წევრებისთვისაა გასაგები (ანტიმეტყველება). ამ შემთხვევაში იგი ქმნის სოციოლექტს, რომლის მიზანია საუბარი ზოგიერთებისთვის მიუწვდომელი გახადოს. სლენგის გამოყენება გარკვეული ჯგუფის წევრების ამოცნობისა და ამ ჯგუფის ფართო საზოგადოებისგან გამიჯვნის საშუალებაა. ამას გარდა იგი შესაძლოა გამოიყენებოდეს და იქმნებოდეს უბრალოდ იუმორის ან ექსპრესიის მიზნით.
სლენგის ზუსტი გასაზღვრება ენათმეცნიერებაში ჯერ კიდევ არ არსებობს. დიუმასა და ლაიტერის აზრით გამონათქვამი შეიძლება „ჭეშმარიტ სლენგად“ მივიჩნოით თუკი იგი აკმაყოფილებს შემდეგი კრიტერიუმებიდან მინიმუმ ორს:
აქვეითებს „სერიოზული თუ ფორმალური ზეპირი თუ წერითი მეტყველების პრეტიჟს“ და წარმოადგენს „რეგისტრის აშკარად უხეშ გამოყენებას“.
მისი გამოყენება გულისხმობს, რომ მოსაუბრე კარგად იცნობს იმას, რასაც მოცემული გამონათქვამი აღნიშნავს ან იმ ჯგუფს, რომლის წევრებიც აღნიშნულ ტერმინს იყენებენ.
„მაღალი სოციალური სტატუსის ან მაღალი პასუხისმგებლობის მქონე პირების ჩვეული დისკურსისთვის მოცემული გამონათქვამი წარმოადგენს ტაბუს“.
იგი ცვლის „საყოველთაოდ ცნობილ კონვენციურ სინონიმს“.
სლენგური ტერმინები ხშირად ახასიათებს გარკვეულ სუბ-კულტურებს, როგორიცაა მაგალითად მუსიკა. თუმცა სლენგური გამონათქვამები შეიძლება ფართო მოხმარების გახდეს: მაგალითად, „cool“. ხშირად, როცა სლენგური გამონათქვამი სცილდება კონკრეტულ სუბ-კულტურას და ფართო მოხმარებას იძენს, თავდაპირველი მომხმარებლები მას სხვა ტერმინით ანაცვლებენ, რათა შეინარჩუნონ ჯგუფის იდენტურობა.
ლენგის გამოყენების ერთ-ერთი მიზეზია სოციალურ ტაბუებზე ლაპარაკი, რასაც სტანდარტული მეტყველება თავს არიდებს. ამის გამო სლენგური ლექსიკონი განსაკუთრებით მდიდარია ისეთ სფეროებში, როგორიცაა ძალადობა, კრიმინალი, ნარკოტიკები, სექსი.
სლენგი და ჟარგონი
საჭიროა გავარჩიოთ სლენგი ჟარგონისგან, რომელიც წარმოადგენს კონკრეტული პროფესიის ტექნიკურ ლექსიკონს. ჟარგონი, ისევე, როგორც სლენგის ბევრი მაგალითი, შეიძლება გამოყენებულ იქნას საუბრიდან იმ ადამიანების „გასაძევბლად“ რომლებიც ჯგუფის წევრები არ არიან. სლენგის ძირითადი ფუნქციაა საშუალება მისცეს მომხმარებლებს სიზუსტით ისაუბრონ მოცემულ სფეროში ტექნიკურ საკითხებზე.
სქოლიო
სოციოლინგვისტიკა
ახალგაზრდული კულტურა
სლენგი
დანია 1932 წლის ზაფხულის ოლიმპიურ თამაშებზე

დანია 1932 წლის ზაფხულის ოლიმპიურ თამაშებზე
დანიამ ზაფხულის ოლიმპიურ თამაშებზე მერვედ იასპარეზა 1932 წელს, აშშ-ის ქალაქ ლოს-ანჯელესში. ამ თამაშებზე მათ 3 ვერცხლისა და 3 ბრინჯაოს მედალი მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 1932 წლის ზაფხულის ოლიმპიურ თამაშებზე
დანია ზაფხულის ოლიმპიურ თამაშებზე
ევროპის ქვეყნები ზაფხულის ოლიმპიურ თამაშებზე
ალმაჩარი

ალმაჩარი — მუნიციპალიტეტი ესპანეთში, შედის ანდალუსიის ავტონომიური გაერთიანების მალაგის პროვინციის ახარკია-კოსტა-დელ-სოლის კომარკის შემადგენლობაში. ფართობი — 15 კმ². მოსახლეობა — 1817 კაცი (2020 წ.).
იხილეთ აგრეთვე
მალაგის მუნიციპალიტეტები
რესურსები ინტერნეტში
ალმაჩარის მუნიციპალიტეტის ოფიციალური საიტი
სქოლიო
მალაგის მუნიციპალიტეტები
მარყაქოლი

მარყაქოლი — გამდინარე ტბა ყაზახეთში, აღმოსავლეთ ყაზახეთის ოლქში. მდებარეობს ალთაის მთებში, ქურჩუმისა და აზუთაუს ქედებს შორის მდებარე ქვაბულში, ზღვის დონიდან 1449 მ სიმაღლეზე. ზედაპირის ფართობი 449 კმ², სიგრძე 38 კმ, სიგანე 19 კმ. საშუალო სიღრმე 14 მ, მაქსიმალური სიღრმე 30 მ.
ტბის სამხრეთ ნაწილები ჩამოქცეულია, ხოლო ჩრდილოეთი — დადაბლებული. წყალი მტკნარია (და მეტად გამჭვირვალე), სუსტად მინერალიზებული. ზაფხულში ტბის ზედაპირი თბება 16-17 °C-მდე, ფსკერთან 7 °С. იყინება ნოემბერში.
ადგილ-ადგილ შემოსილია ტყით, ზოგან კი მდელოებია.
მარყაქოლს დიდი რაოდენობით ერთვის მდინარეები, რომლებიც უმთავრესად ნადნობი წყლებით საზრდოობენ. ტბის დასავლეთ სანაპიროდან გამოედინება მდინარე ქალჯირი (ირტიშის მარჯვენა შენაკადი). მდიდარია თევზით.
ლიტერატურა
რესურსები ინტერნეტში
მარყაქოლი — გეოგრაფიის ენციკლოპედია
ყაზახეთის ტბები
Cerapachys kraepelinii

Cerapachys kraepelinii — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cerapachys-ს გვარიდან. მიეკუთვნება Cerapachyinae-ს ქვეოჯახს..
სქოლიო
ჭიანჭველები
პოსინიუსი

პოსინიუსი — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 634 მეტრზე. მიეკუთვნება პარაიბის შტატის აგრარულ მეზორეგიონს. შედის ეკონომიკურ-სტატისტიკურ მიკრორეგიონ კურიმატაუ-ოსიდენტალის შემადგენლობაში.
2010 წლის მონაცემებით, მოსახლეობა 17 032 ადამიანს შეადგენდა, მოსახლეობის სიმჭიდროვე 27.12 კმ²-ზე. ფართობი 628 084 კმ²-ია.
იხილეთ აგრეთვე
პარაიბა
ბრაზილიის შტატები
პარაიბის შტატის მუნიციპალიტეტები
ლუქსემბურგის ციხესიმაგრეების სია

ლუქსემბურგის ციხესიმაგრეების სია
ზოგიერთი ოპტიმისტური შეფასებით ლუქემბურგში 130-ზე მეტი ციხესიმაგრეა, მაგრამ უფრო რეალურად 100-ზე მეტი, მიუხედავად ამისა უმეტესობა ამ ციხესიმაგრეებიდან შეიძლება ჩაითვალოს დიდ რეზიდენციებად ან ფეოდალური მამულების სახლებად ვიდრე ციხესიმაგრებად.
ამჟამინდელი ლუქსემბურგის ციხესიმაგრეების სია შეიცავს დაახლოებით 50 ციხესიმაგრეს და ყველასთვის კარგად ცნობილ სარეზიდენციო ციხე-დარბაზებს. ქვემოთ მოცემულ სიაში არის ქვე-სიაც, რომელშიც ნახსენებია სხვა ციხესიმგრეები, რომლებიც შეიძლება მთავარ სიას დაემატოს მოგვიანებით.
მთავარი სია
ქვესია
ეს არის ნაკლებად მნიშვნელოვანი ციხესიმაგრეების სია.
ბელენჰაფი იუნგლინსტერში (გადაკეთებულია გოლფის კორტად და კლუბის შენობად)
ბერლაიმონტის ციხესიმაგრე კლევრაუქსში (პატარა XII საუკუნის ციხესიმაგრე, რომელიც აღადგინეს 1635 წელს, დღესდღეობით სასტუმრო)
ბირტრანგეს ციხესიმაგრე შირენთან ახლოს (კერძო მფლობელობაში)
Ell ციხესიმაგრე რედანგესთან ახლოს (ერთხელ მცირე ციხესიმაგრე, დღესდღეობით გამოიყენება სასოფლო-სამეურნეო საქმიანობაში)
ჰერინგენი მულერტჰალში (არაშთამბეჭდავი ნანგრევი)
კოკელშოიერის ციხესიმაგრე ქალაქ ლუქსემბურგის სამხრეთით (XIX საუკუნის კერძო რეზიდენცია)
მერტერტის ციხესიმაგრე ვასერბილიგთან ახლოს (აშენდა 1870 წელს, გთავაზობთ მომსახურებას)
მოსტროფის ციხესიმაგრე ბეტენდორფთან ახლოს აღმოსავლეთ ლუქსემბურგში (თარიღდება 1433 წლით უფრო გვიან, კერძო მფლობელობაში)
შორელსის ციხესიმაგრე ეშეტესთან ახლოს (მხოლოდ კედლების ნარჩენები)
შრასიგის ციხესიმაგრე, დღესდღეობით დანგრეული თარიღდება XVII საუკუნით
სირდალის ციხესიმაგრე
რესურსები ინტერნეტში
Website der luxemburgischen Burgenvereinigung
სქოლიო
ციხესიმაგრეები
ლუქსემბურგი
Piedade do Rio Grande

Piedade do Rio Grande is a Brazilian municipality located in the state of Minas Gerais. The city belongs to the mesoregion of Campo das Vertentes and to the microregion of Sao Joao del Rei. In 2020, the estimated population was 4,466.
Geography
According to IBGE (2017), the municipality belongs to the Immediate Geographic Region of São João del-Rei, in the Intermediate Geographic Region of Barbacena.
Ecclesiastical circumscription
The municipality is part of the Roman Catholic Diocese of São João del-Rei.
See also
List of municipalities in Minas Gerais
References
Municipalities in Minas Gerais
Paula Cândido

Paula Cândido is a Brazilian municipality located in the state of Minas Gerais. The city belongs to the mesoregion of Zona da Mata and to the microregion of Viçosa. As of 2020, the estimated population was 9,584.
See also
List of municipalities in Minas Gerais
References
Municipalities in Minas Gerais
დოკუმენტები თბილისის ისტორიისთვის

დოკუმენტები თბილისის ისტორიისთვის — ნ.ბერძენიშვილისა და მამ. ბერძენიშვილის მიერ შედგენილი XVI-XIX საუკუნეების დოკუმენტთა კრებული. პირველი წიგნი გამოიცა 1962 წელს. დოკუმენტები დალაგებულია ქრონოლოგიურად 1505 წლიდან XIX საუკუნემდე. I წიგნში შესული დოკუმენტები წყდება 1771 წლით (სულ 274 საბუთი).
კრებულში შესული ნასყიდობის, წყალობის შეწირულობის, პირობის, გარიგების წიგნები, გასამყრელოები, ხარჯის ნუსხები, არზები, ოქმები, თამასუქები და სხვა სახის დოკუმენტები ამოკრეფილია საქართველოს სახელმწიფო ცენტრალური არქივის და კ. კეკელიძის სახელობის ხელნაწერთა ინსტიტუტის ფონდებიდან. მათში ასახულია ფეოდალური თბილისის სოციალურ-ეკონომიკური მდგომარეობა, თბილისური ყოფა-ცხოვრება, სამოხელეო და საქალაქო წყობა, თბილისელთა მეურნეობა ქალაქსა და მის გარეთ, ვაჭრობა, ხელოსნობა, საქალაქო მეურნეობა, ქალაქის საცხოვრებელი და სავაჭრო ნაგებობები, ციხესიმაგრეები, ქალაქის გარეგანი სახე.
კრებულს დართული აქვს პირთა და გეოგრაფიულ სახელთა საძიებლები და თბილისის ტოპონიმიკა.
ლიტერატურა
ენციკლოპედია თბილისი, თბ., 2002, გვ. 426
თბილისის ისტორია
ისტორიული დოკუმენტები
ვერა ბელეცკაია

ვერა ბელეცკაია
ვერა კონსტანტინეს ასული ბელეცკაია (დ. 15 აპრილი, 1914, თბილისი ― გ. 23 ოქტომბერი, 1974, იქვე) — გრაფიკოსი. საქართველოს დამსახურებული მხატვარი (1962).
ბიოგრაფია
1937 წელს დაამთავრა თბილისის სამხატვრო აკადემია. ნაყოფიერად მუშაობდა როგორც ილუსტრატორი და პეიზაჟისტი. საინტერესოა მისი ფერადი ლინოგრავიურების სურათები: „თბილისი“, „შატილი“, „ტალინი“ და სხვა. დაზგური გრაფიკის ჟანრში შექმნილია პეიზაჟების სერიები, რომლებიც მკაფიო და მჟღერი ფერებით გამოირჩევა. მნიშვნელოვანი ნამუშევრები: „სვანეთი“, „ველი თბილისი“, „დაღესტანი“, „ძველი ხუროთმოძღვრების ძეგლები“ (ქაღალდი, გუაში, ტემპერა და აკვარელი) და სხვა.
ლიტერატურა
ქართველი მხატვრები
დაბადებული 15 აპრილი
დაბადებული 1914
გარდაცვლილი 23 ოქტომბერი
გარდაცვლილი 1974
ვალენსია-დელ-ვენტოსო

ვალენსია-დელ-ვენტოსო — მუნიციპალიტეტი ესპანეთში, შედის ესტრემადურის ავტონომიური გაერთიანების ბადახოსის პროვინციის საფრა-რიო-ბოდიონის კომარკის შემადგენლობაში. ფართობი — 99,2 კმ². მოსახლეობა — 1960 კაცი (2020 წ.).
იხილეთ აგრეთვე
ბადახოსის მუნიციპალიტეტები
რესურსები ინტერნეტში
ვალენსია-დელ-ვენტოსის მუნიციპალიტეტის ოფიციალური საიტი
სქოლიო
ბადახოსის მუნიციპალიტეტები